Valsts lielākajā daļā homoseksualitāte aizvien ir šķērslis
ceļā uz politisku amatu,
bet Sanfrancisko svaru kausi sāk svērties uz otru pusi.
1977. gadā Hārvijs Milks tika ievēlēts par Sanfrancisko pilsētas domes deputātu,
kļūstot par pirmo atklāto geju, kas ievēlēts amatā Kalifornijā.
Tiklīdz uzzinājām, ka Hārvijs ir uzvarējis un drīkst to paziņot...
ENA KRONENBERGA H. MILKA KAMPAŅAS VADĪTĀJA
...mana draudzene aizbrauca ar motociklu uz pilsētas domi
un atveda viņu uz viņa fotoaparātu veikalu.
Tas bija vareni. Tiklīdz viņš tur ieradās, viņu ielenca no visām pusēm.
Viņš zina savus piekritējus. Viņam jau ir liels geju atbalsts,
bet: "Pie kā vēl es varu vērsties caur šo kameru?"
DASTINS LĀNSS BLEKS SCENĀRISTS, MILK
Es pārstāvēšu savus vēlētājus.
Es pārstāvēšu Sanfrancisko pilsētu un apgabalu.
Es došu cerību tiem cilvēkiem, kuri reizi ir aizgājuši,
lai viņi atnāktu atpakaļ.
Liels paldies.
Ar vietējo ziņu palīdzību viņš visā Sanfrancisko veido tiltus.
Kad Hārviju ievēlēja, es veidoju reportāžas par pilsētas domi.
TV ziņu kamerām viņš patika.
Man arī viņš patika...
DŽENĪNA JOMENSA ŽURNĀLISTE
...jo vienmēr varēja dabūt labu stāstu, vienalga, par ko.
Ja gribi izmantot televīziju, jāprot izklaidēt.
Jānotur cilvēku uzmanība.
Šis ir Hārvijs. Thursday Night Live.
Arī citi kandidāti varēja izmantot šo jauno auditoriju,
bet izgāzās, jo bija garlaicīgi. Taču ne Hārvijs.
Viena no labākajām reizēm bija tā, kad viņš saaicināja operatorus Dubosa parkā
netālu no Kastro rajona
un jautāja: "Kādu ideju atbalstītu visi?"
Šī ir pēdējā diena, pirms stājas spēkā rīkojums par suņu atkritumiem,
bet pilsētas suņi kārto savas parastās darīšanas.
Tieši pirms preses konferences
Hārvijs ar savu suni aizgāja uz parku un atstāja tur suņa kaku.
Viņš "netīšām" iekāpa suņa kakā.
Viņš pacēla kāju, paskatījās uz pazoli un teica:
"Es panākšu, ka suņa kaku nesavākšana būs sodāms noziegums."
Viņš bija šovmenis.
Viņam bija skatītāji, un viņš zināja, kā to izmantot.
TELEVĪZIJA KĀ INSTRUMENTS
IEBRUKUMS UN PRETOŠANĀS HOMĪŠU MIDZENĪ
Es biju Stounvolā tonakt, kad tas notika.
Manas atmiņas par to nakti ir sāpju aizēnotas.
MIS MEIDŽORE GRIFINA-GREISIJA AKTĪVISTE
Mēs cīnījāmies par savu dzīvību.
Tas, ka tas risinājās sešas dienas,
skaidri parāda, kas mums bija jādara, lai izdzīvotu.
Pēc Stounvolas nemieriem...
ATKLĀJIETIES!
...LGBT aktīvisti izveidoja pretošanās grupas:
Geju atbrīvošanās fronti,
Geju aktīvistu apvienību,
"Ielu transvestītu kustības revolucionārus"
un Lesbiešu feministiskās atbrīvošanās kustību.
KARLA DŽEJA AKTĪVISTE
Izmantojot televīziju, mēs nodevām savu vēstījumu.
Tā kā atklātu geju un lesbiešu nebija pārāk daudz,
mūs aicināja uz sarunu šoviem.
Homoseksuālisms nav nekas jauns.
Tas ir pastāvējis jau gadu tūkstošiem.
Bet runā, ka tā esot jaunākā seksuālā revolūcija.
Varbūt tā arī ir. Varbūt paskaidrosi.
- Laipni lūgts Pitsburgā! - Priecājos.
Laipni lūgts Hotline, Rendij!
60. gados, kad gejus rādīja pa televizoru...
...viņi bieži palika ēnā.
RENDIJS VIKERS AKTĪVISTS
Uzskatīja, ka homoseksualitāte ir negods. Es tā nedomāju.
Man bija svarīgi parādīt,
ka homoseksuāļi var būt līdzvērtīgi heteroseksuāļiem.
Tu saki, ka homoseksualitāte nav slimība.
- Un... - Un tā nav lipīga.
- Un nav lipīga. - Tā nav...
Vai nu tu esi, vai neesi homoseksuāls. To nevar izvēlēties.
Mums bija izdevība runāt par to, kas esam...
ALENS ROSKOFS AKTĪVISTS
...un ko nozīmē būt gejam.
Bet mūs uztvēra arī kā dīvaiņus.
Mani uzaicināja uz tiešraides sarunu šovu Bostonā.
Kad es tur nokļuvu,
pirms raidījuma atklāju,
ka sarunu šova tēma būs invaliditāte.
Viens no šova dalībniekiem bija kurls.
Vienam bija izkaisītā skleroze.
Un tad biju es - lesbiete.
Es nodomāju: "Jā, izcila trijotne."
Par to runājot...
MĀRŠA VORFĪLDA AKTRISE, KOMIĶE
...ir grūti nepieminēt to, cik homoseksuāļi bija neredzami.
Neredzamība noveda pie tā, ka homofobija kļuva par normu.
Tas viss tika pasniegts kā joks.
ENDIJS KOENS TV RAIDĪJUMU VADĪTĀJS
Vēlos vakara raidījumus es skatījos jau kopš bērnības.
Pārsvarā rādīja Kārsonu, Kārsonu, Kārsonu.
THE TONIGHT SHOW AR DŽONIJU KĀRSONU - NBC (1968)
Bieži geji bija izsmiekla objekts.
Es arī varu pamēģināt?
- Nē, nē! - Nē!
- Nav smieklīgi! - Ļauj! Esmu tik vientuļš!
Tie bija tik lēti joki,
bet kaut kādu iemeslu dēļ tie cilvēkiem patika.
Nezinu, vai to zināt,
bet Dons apprecējās tikai mūža nogalē,
jo juta, ka laulība apdraud viņa karjeru geju bārā.
Kad vien vajadzēja kādu pazemot,
viņu vienkārši nosauca par geju.
BRŪSS VILENČS RAKSTNIEKS
Geji bija zemākās šķiras cilvēki.
DŽINIJA VAIDA AKTĪVISTE
Apsaukāšanās bija parasta lieta.
DŽEKS PĀRS: Vai iebilstat pret vārdu "zilais"?
BRŪSS VĒLERS: Ir daudz nepieņemamu vārdu.
PĀRS: Ne jau "pediņš" un "mīkstais". Arī tie?
VĒLERS: Jā, arī tie.
ĀRNIJS KANTROVICS: Esmu taču cilvēks!
PĀRS: Bet mums ir tiesības būt stingrākiem, ja ejat par tālu.
Runājot klusu, mēs neko nepanācām.
Mums bija jāpieprasa un televīzija jāpiespiež, lai tā reaģētu.
NBC organizēja ekskursijas pa savām telpām.
MARKS SIGALS AKTĪVISTS
Mēs pieteicāmies uz pēdējo tovakar.
Televīzija tolaik gāja tiešraidē.
Tā kā skatījās miljoniem cilvēku,
ētera laiks bija ļoti dārgs.
Jebkāds pārrāvums izmaksāja kaudzi naudas.
Mēs aizlavījāmies no grupas
un burtiski slēpāmies skapī līdz sešiem no rīta.
Pateicoties šai ekskursijai, mēs zinājām, kur ir studija.
Tā pēkšņi parādījāmies The Today Show.
ASV apgabala tiesnesis...
- Geji ir noguruši no NBC fanātisma! - Ak kungs!
NBC izslēdza skaņu uz divām trim minūtēm.
Viņi gribēja nodot mani policijai,
bet tad pienāca sieviete, kas teica:
"Kas jūs esat, ko jūs darāt un kāpēc?"
Kamēr es stāstīju, viņa pierakstīja.
Iznāk viens puisis un saka:
"Ej iekšā! Tu esi ēterā!"
Bet viņa: "Neiešu, kamēr nedzirdēšu šo stāstu."
Tā bija Bārbara Voltersa.
Viņa pateica vārdu "gejs" nacionālajā televīzijā.
Cilvēkiem tas bija jādzird.
Bet mēs neizdarījām to, ko vajadzēja izdarīt:
bija jāpanāk, lai televīzijas kanāli saprastu,
ka viņiem ir jārāda mūsu stāsts, mūsu cilvēki un mūsu cīņa.
CBS Evening News ar Volteru Kronkaitu.
Es uzaugu, skatoties Volteru Kronkaitu.
ENDERSONS KŪPERS ŽURNĀLISTS
Viņš bija visu zinošā un redzošā ziņu leģenda.
Amerika viņam uzticējās.
Galu galā, katru vakaru viņu skatījās 60 miljoni cilvēku.
Mūsdienās tāds reitings ir vienīgi Superkausa spēlēm.
Mēs sapratām: ja gribam panākt efektu
un ja TV kanāli mūs uztvers nopietni,
mums tas ir jāizmanto maksimāli.
Un maksimums bija CBS Evening News tiešraide.
TIESĪBAS GEJIEM TAGAD!
Es pieteicos kā Tempļa universitātes students,
kas studē Radio, filmu un TV fakultātē.
Teicu, ka man jāraksta kursa darbs
par to, kā tiek veidotas vakara ziņas ar Volteru Kronkaitu.
Producenti uzaicināja mani uz studiju.
Ar stingrākiem drošības pasākumiem nekā prezidentam...
CBS EVENING NEWS AR VOLTERU KRONKAITU - CBS (1973)
- ...valsts sekretārs Kisindžers... - Geji protestē pret CBS politiku!
Un CBS kanāls pārtrauca raidīt.
Pie manis piesteidzās cilvēki,
nogāza mani zemē un sāka tīt kabeļos.
Turpināsim ziņas!
Ar stingrākiem drošības pasākumiem nekā prezidentam Niksonam
un varbūt tādiem, kas noderētu arī mums...
Mani arestēja.
Kamēr es vēl biju cietumā, par to ziņoja visas Amerikas avīzes.
SIGALS
2 GEJIEM NAUDASSODS PAR PROTESTU KRONKAITA ZIŅĀS
Mani apsūdzēja par komunikāciju likuma pārkāpšanu.
Tas nozīmēja 10 000 $ sodu un 10 gadus cietumā.
Aizstāvības pozīcija bija tāda, ka mēs neielauzāmies,
un mums vajadzēja, lai uz tiesu izsauc Volteru Kronkaitu.
Apsūdzības puse stāstīja, cik es esot šausmīgs un slikts,
cik agresīvs un radikāls un ka mani jāliek cietumā.
Kad vestibilā sarunājos ar Alu, savu advokātu,
es sajutu, ka man kāds uzsit pa plecu.
Es pagriezos, un tas kungs teica: "Jūs droši vien esat Marks Sigals."
Es teicu: "Jūs droši vien esat Volters Kronkaits."
Viņš jautāja: "Kāpēc jūs tā darījāt?"
Teicu: "Jūsu raidījums ir diskriminējošs, cenzēts un aizspriedumains."
Volters Kronkaits nezināja visu, kas notiek pasaulē.
Viņš bija leģenda. Es to nenoliedzu.
Bet CBS ziņu dienestā strādāja diezgan vienveidīgi ļaudis.
Tur neatspoguļojās visa Amerikas dažādība.
Kad atgriezāmies tiesas zālē, viņu uzaicināja liecināt,
un apsūdzības puses pirmais jautājums bija:
"Kad šie cilvēki ielauzās jūsu studijā..."
Viņš atbildēja: "Viņi neielauzās. Mēs viņus uzaicinājām."
Mūs atzina par vainīgiem, bet piesprieda 200 $.
Marks Sigals bija neticami drosmīgs.
KĀRSONS KRESLIJS QUEER EYE FOR THE STRAIGHT GUY
Tik graujošs un gudrs. Viņš tur iekļuva kā spiegs.
Un tad īstajā brīdī izlēca kameras priekšā.
Tas bija vienīgais veids, kā varējām nodot šo vēsti.
Mūsu pārraidi pirms brīža pārtrauca
organizācijas "Geji uzbrūk" loceklis.
Viņi protestē pret homoseksuāļu nomelnošanu, ko CBS īstenojot
savos izklaides raidījumos.
Mēs sasniedzām 60 miljonus cilvēku un likām viņiem pateikt:
"Ei, vai redzēji, kā vakar tas zilais pārtrauca Kronkaitu?"
Tā darbojas masu saziņas līdzekļi. Tie rada dialogu.
Un dialogs rada vēlmi uzzināt vairāk.
Pēc šī izlēciena Volters sāka ziņot par LGBT jautājumiem.
Viņš daudz ko izdarīja cīņā par geju tiesībām.
Un mēs sadraudzējāmies.
Ar vienu no viņiem es sazinājos arī vēlāk.
VOLTERS KRONKAITS (1997)
Viņu sauc Marks Sigals. Lielisks jauneklis.
Viņš izdod geju avīzi Filadelfijā. Ļoti veiksmīgs.
Homoseksuāļi, kas skatījās, teica: "O, ir arī citi tādi kā es.
Varbūt mēs varētu apvienoties un panākt pozitīvas izmaiņas."
Tā tiešām ir varonīga rīcība, gandrīz kā partizānu karš,
kā instrumentu izmantojot masu saziņas līdzekli.
Kamēr geju aktīvisti centās ielauzties ēterā,
scenāristi Ričards Levinsons un Viljams Links
prezentēja kanāla vadībai pirmo televīzijas filmu par gejiem.
Mēs to aiznesām uz NBC.
Viņi teica: "Mēs tai pirkstu klāt nedursim. Pazūdiet!"
VILJAMS LINKS SCENĀRISTS, THAT CERTAIN SUMMER
Drīz pēc tam
mūsu birojā ienāca Berija Dilera asistents un teica:
"Ziniet, Berijs ir ABC Movies vadītājs.
Viņš meklē kaut ko labu un oriģinālu."
Mēs teicām: "Mums ir viena ideja."
ABC TV filmā That Certain Summer
zēns apciemo tēvu un atklāj, ka viņam ir attiecības ar citu vīrieti.
AR MĪLESTĪBU DAGAM GĒRIJS
VAI ZINI, KO NOZĪMĒ "HOMOSEKSUĀLS"?
Daga Soltera lomu neviens negribēja spēlēt.
Klifs Robertsons teica: "Es labāk spēlētu Hitleru nekā viņu."
70. gados nebija daudz atklāti homoseksuālu aktieru.
VILSONS KRUSS AKTIERIS, MY SO-CALLED LIFE
Kad šie stāsti tika stāstīti,
gejus spēlēja heteroseksuāļi.
Tajā desmitgadē viņi uztaisīja vairākas izcilas televīzijas filmas.
HALS HOLBRUKS AKTIERIS, THAT CERTAIN SUMMER
Es visu laiku kādā spēlēju.
AUTORI: RIČARDS LEVINSONS UN VILJAMS LINKS
Mana otrā sieva Kerola Rosena prasīja: "Kas ir ar to scenāriju, kuru tu lasīji?"
Es teicu: "Es to noraidīju."
Bet tad es sāku sievai stāstīt šo stāstu.
Apmēram pusē... Es atceros to brīnišķīgo ainu.
Dažiem no mums vajag ilgāku laiku, lai atklātos.
Esmu to izdarījis.
Labi.
Es sāku domāt... "Nav nemaz slikti."
Un tad viņa teica: "Holbruk, vai tu esi traks?"
Atbildēju: "Jā."
Viņa teica: "Kad būsim mājās, ņem telefonu,
zvani Montijam Džonsonam, paprasi, vai lomu vēl var dabūt, un saki "jā"."
Kanāls bija briesmīgi satraucies.
No viena lielā priekšnieka es saņēmu burvīgu ziņu:
"Lemont,
stāstā starp abiem vīriešiem nedrīkst būt fizisks kontakts.
LEMONTS DŽONSONS REŽISORS, THAT CERTAIN SUMMER
Pat ne ilgāks acu kontakts."
Standartu un prakses noteicēji centās izspiest, ko var.
Viņi lika mums filmas beigās iekļaut tekstu, ko Holbruks saka dēlam.
Ja man būtu izvēle...
es pats to neizvēlētos.
Bet es varu dzīvot tikai tā.
RUNĀ, KA TĀ IR SLIMĪBA, KAS JĀĀRSTĒ
Šīs ainas vēstījums, ka homoseksualitāte ir nevēlams posts,
geju aktīvistus aizvainoja.
Tomēr filma bija diezgan emocionāla,
tāpēc GAA prezidents Ričs Vondels filmu beigās slavēja
kā nozīmīgu, kaut arī nedrošu, soli pareizajā virzienā.
GEJU AKTĪVISTU APVIENĪBA
ĀRMISTEDS MOPINS SCENĀRISTS, TALES OF THE CITY
Labi bija jau tas, ka mūs ļāva rādīt uz ekrāniem.
THAT CERTAIN SUMMER - LIELISKS DARBS
Filma saņēma kritiķu un skatītāju atzinību...
CERTAIN SUMMER NOSAUKTA PAR LIELU TV NOTIKUMU
...un kļuva par pirmo TV filmu, kas homoseksualitāti attēloja iejūtīgi.
That Certain Summer ļāva cerēt uz rožaināku skatījumu uz geju dzīvi,
jo cildināja to,
ka mīlestība šiem diviem puišiem ir tik nozīmīga.
Filmas galvenā doma bija: jā, mēs esam geji,
taču mēs esam tikai cilvēki, kas dzīvo savu dzīvi.
Tie mēs esam.
Es Ņujorkā gāju pa Piekto avēniju.
Mani apturēja vīrietis skaistā lietišķā uzvalkā
un teica: "Es tikai gribu jums pateikties..."
Tas ir ļoti aizkustinoši. Par to domājot, es kļūstu emocionāls.
"Es tikai gribu jums pateikties par to filmu, kur bijāt ar Mārtiju Šīnu.
Es gribu, lai zināt, cik daudz tā man nozīmēja. Paldies."
Un es teicu: "Paldies."
Kad 1970. gados TV filmas sāka pārbaudīt robežas...
...komēdijseriāli izmēģināja
geju un lesbiešu tēlu iekļaušanu ilgstošās lomās.
Bet ne vienmēr šie tēli bija autentiski.
Neesmu?
Traks esi, ievācoties te ar divām meitenēm? Ne te!
- Tas būs tikai platoniski. - Man vienalga.
Seriālā Three's Company
Džona Ritera tēlam bija jāsaka, ka viņš ir gejs,
lai varētu dzīvot ar divām sievietēm.
Tā bija pirmā reize, kad es jau sapratu, kur slēpsies joka būtība.
MAKSS MAČNIKS AUTORS, WILL & GRACE
Laikam nebiju tik veca vai tik homoseksuāla...
TIGA NOTARO AKTRISE, KOMIĶE
...lai saprastu, ko es tur skatos.
DŽESIJS TAILERS FĒRGUSONS AKTIERIS, MODERN FAMILY
Man šķiet, tas bija ļoti neskaidri. Vai Ritera tēls bija gejs? Nezinu.
MĀRGRITA ČO AKTRISE, KOMIĶE
Tika apspēlētas viņa fantāzijas par to, ka vienam vīrietim ir divas sievietes.
Džek, paldies!
- Tieši tas, ko vajadzēja. - Tieši tas, ko vajadzēja.
Bet tas nebija tik vienkārši.
Tika apspēlētas arī tādas viņa fantāzijas, ka sievietes ir kopā
un vīrietis tiešām ir gejs.
Tas, ka esmu gultā ar tevi, un tas, ka tu esi...
Zvārgulīte?
Jā. Cilvēki var saprast nepareizi.
Jā, saprotu, ko gribi teikt.
Džeks Tripers bija ļoti stereotipisks gejs.
Ja?
Viņš pat īsti nebija gejs. Tas bija šī seriāla triks.
Bet, kad viņš bija pārmēru sievišķīgs un "spēlēja" geju,
tieši tad mani vecāki smējās.
Viņiem viņš patika.
Lerij, pupucīt!
Kur tad tu biji?
Es jau teicu: biju aizlidojis uz Sanfrancisko.
Zinu, muļķadesa. Bet man tik ļoti pietrūka mana istabas biedra.
Skaidrs, ka viņi to izsmēja,
bet viņam arī bija sava veida vara.
RUFUSS VEINRAITS MŪZIĶIS
Zvārgulīte!
Ropera kungam lielākoties bija bail no viņa, kad viņš bija tajā tēlā.
Nē, patiesībā mēs visi neesam interjera dizaineri.
Daži no mums ir bokseri.
Gribi teikt, ka tiešām iesistu citam puisim?
Nē. Tikai tad, ja viņš par mums smietos.
Dažbrīd smieklīgs seriāls, bet kopumā ļoti aizvainojošs.
Viņi taisa geju jokus par kādu, kurš pat nav gejs.
T. R. NAITS AKTIERIS, GREY'S ANATOMY
Tur ir kaut kas jocīgs un grotesks.
Atceros, ka man tas ļoti nepatika.
Lielisks. Lielisks seriāls. Labs aktieru darbs un tā tālāk.
BILLIJS PORTERS AKTIERIS, POSE
Es to vienmēr skatījos un smējos. Bet nē.
Sviests.
Neuztraucies, R. kungs! Tas būs mūsu mazais noslēpums.
1977. gadā, kad Three's Company rādīja neīsta geja tēlu,
jauns ABC komēdijseriāls Soap
bija pirmais, kurā geja tēls darbojās pastāvīgi.
Seriālu Soap rādīja desmitos vakarā vai vēl vēlāk.
Atceros, ka tajā bija atklāts gejs, kuru spēlēja Billijs Kristels.
Džodijs Dallass bija pirmais geja tēls TV, kuru atceros.
- Čau, lielo brāl! - Čau, mazo brāl!
Varbūt piedāvā viņam zilo sieru. Būtu ļoti atbilstoši.
Soap bija pārspīlēta parodija par ziepju operām, kas bija veidotā tā:
"Kādā smieklīgā situācijā lai Billiju Kristelu ieliekam?"
BILLIJS KRISTELS AKTIERIS, SOAP
Otrajā sērijā bija aina, kurā mājās esmu viens.
Man mugurā ir mammas drēbes, un viņa ienāk.
KEMPBELU GUĻAMISTABA PLKST. 15.05
Džodij, cik reižu man jāsaka, lai neaiztiec manas mantas?
- Māt... - Paskat!
Mana parūka, mana kaklarota, mana labākā kleita.
- Tu to nēsā ar jostu! - Jā!
Par divām pirmajām sērijām es nebiju priecīgs, jo domāju, ka rīkojamies aplam.
VANDA SAIKSA AKTRISE, KOMIĶE
Ja dažas Soap sērijas es skatītos tagad,
es droši vien saviebtos: "Ak kungs! Ko?"
Bet tolaik tas bija progress.
Vismaz mēs tur bijām. Mēs bijām iekļauti.
- Tēt! - Pīter!
Pīter!
Dažām geju grupām tas nepatika.
"Kas viņš ir? Kāpēc ģērbjas sieviešu drēbēs?"
Bet tad,
kādā sestajā vai septītajā sērijā,
man ir aina ar brāli.
Es viņam pasaku, ka esmu gejs.
Ei, es joprojām esmu Džodijs, ar ko tu spēlē tenisu.
Džodijs, ar ko tu spēlē boulingu.
Džodijs, ar ko tu kopā smejies un kas uz tevi paļaujas.
Man tur patika viss.
Viņš bija gejs, bet viņš bija...
Tas satrauca tikai pārējos.
Tu droši vien neesi gejs.
Esmu gan! Tam nevajadzētu neko ietekmēt.
Ja tomēr tā ir un tu mani tā dēļ nemīli, tad nekad neesi mani mīlējis.
Man tas šķita lielisks brīdis, kad viss ir godīgi.
Nebija nekādu ākstību. Te Džodijs kļuva par īstu puisi.
Laikam ejot, šim tēlam izveidojās attiecības ar profesionālu futbolistu.
Vari par mani smieties un teikt, lai pazūdu, bet man tas jāpasaka.
Es tevi mīlu. Lūdzu, atgriezies!
Tie nervozie smiekli mani nokaitināja.
Es gribēju pārtraukt un pajautāt: "Kas ir ar jums?"
Tie smiekli studijā
radīja sajūtu, ka jāaizstāvas, un neveiklības sajūtu,
jo tie bija nepareizi smiekli.
Kerola, starp mums nekā nebūs.
- Kāpēc? - Esmu homoseksuāls, atceries?
Džodija tēls sākumā tika parādīts kā gejs,
bet vēlākās sērijās viņš iemīlējās sievietē.
Mēs ar Megiju esam kopā.
Mans dēls ir normāls!
Tur bija liels šoks un lieli smiekli.
Problēma tāda, ka viņi smējās par mūsu dzīvi.
Un viņi īsti nesaprata, ko ar šo tēlu iesākt.
Lai gan Džodijs tikās gan ar vīriešiem, gan sievietēm,
seriālā Soap viņš netika skaidri identificēts kā biseksuālis.
Megij, vai nesaproti? Es nezinu, kas esmu.
Ja nu pēc diviem gadiem es atkal iemīlos vīrietī?
1981. gadā ABC pārtrauca Soap un deva zaļo gaismu seriālam Dynasty.
Šajā ziepju operā bija tēls Stīvens Karingtons,
kurš bija gejs.
Esmu homoseksuāls, tēt.
Dynasty sākums bija lielisks,
jo tur bija Stīvens Karingtons,
kas bija gejs, turklāt supersmuks ar savām mīkstajām lūpām.
Tieši manā gaumē.
Problēma sākās pēc pāris gadiem,
kad viņš seriālā sāka tikties ar Klaudiju.
Un es domāju: "Ko jūs darāt?
Jūs sabojājat šo vienreizīgo sižeta līniju.
Tas nav iespējams. Viņš nav heteroseksuāls.
Esmu Sentluisā un man ir 15 gadi, bet es to skaidri zinu."
Dažreiz man liekas - būtu labāk, ja Stīvens turpinātu dzīvot kā gejs.
Tas vismaz būtu godīgi.
LGBT aktīvisti kritizēja Dynasty
par to, ka intīmas ainas tiek rādītas tikai Stīvena attiecībās ar sievietēm.
Daudzos no šiem stāstiem par gejiem pieskaršanās bija noziegums.
Un, atšķirībā no Stīvena partnerēm sievietēm,
daudzi vīriešu dzimuma partneri tika nogalināti.
Viņi nebija gatavi to leģitimēt.
Televīzijā šis ceļš ir bijis sarežģīts,
jo vienmēr no kaut kā mums raksturīga
ir bijis jāatsakās, lai stāsts vispār tiktu izstāstīts.
70. gados televīzija tiešām pavirzījās uz priekšu LGBT līdztiesības ziņā.
Bet tas ir abpusgriezīgs zobens, jo arī otra puse prot to izmantot.
MAIAMI
Dziedātājas Anitas Braiantas izreklamētā emocionālā kampaņa,
lai panāktu Deidas apgabala geju tiesību likumu, šodien beidzās balsošanas kabīnē.
Viņa saka: homoseksuāļi nedrīkstētu mācīt viņas četrus bērnus.
ANITA BRAIANTA
Lielākā daļa Deidas apgabala vēlētāju
ir pret šo morāles jautājumu.
Mūsu izveidotās organizācijas nosaukums izsaka visu: Glābiet mūsu bērnus.
GLĀBIET MŪSU BĒRNUS NO HOMOSEKSUĀLISMA
Tas, ko Anita Braianta darīja, bija... riebīgi.
Tik riebīgi. Bet cilvēki to pieņēma.
Anita Braianta palīdzēja formulēt šo domu,
kas vēlāk kļuva par reliģiskajām tiesībām.
Homoseksuāļiem tas bija milzīgs trieciens.
DIEVS SAKA NĒ KĀ TU VARI TEIKT KO CITU?
Braiantas spēki vēlēšanās bija uzvarējuši,
un nosvērtā un redzami apmierinātā Anita Braianta
atbalstītājiem teica, ka Maiami vēlētāji ir runājuši.
ANITA BRAIANTA
Ar dievpalīgu
mēs gūsim virsroku savā cīņā un atcelsim līdzīgus likumus
visā valstī.
Kaliforniju skāra sestais ierosinājums - Brigsa iniciatīva.
DŽONS BRIGSS ŠTATA SENATORS
Senators Džons Brigss
ierosināja Kalifornijā pieņemt likumu,
kas aizliegtu homoseksuāļiem mācīt skolā.
Kādam šajā valstī ir jānovelk morāles robeža
un jāpasaka: nu vienreiz pietiek! To izdarīja Anita Braianta,
un mēģināšu izdarīt arī es.
JĀ SESTAJAM IR JĀ TIKUMĪBAI
Lai parādītu, kas homoseksuāļiem draud,
Normens Līrs seriālā All in the Family iekļāva skolotāju lesbieti.
Vai domājat, ka mums atļautu
turpināt strādāt par skolotājām?
Kāpēc ne?
Tas taču neietekmē smadzenes, ko?
Homoseksuāļiem tas bija bailīgs laiks.
ROBS REINERS AKTIERIS, ALL IN THE FAMILY
Ja kļūtu zināms, ka skolotāja ir lesbiete, viņa zaudētu darbu.
Džons Brigss apgalvoja, ka homoseksuāļi ir pedofili,
ka viņi centīsies dabūt mūsu bērnus un viņus savervēt,
lai izveidotu jaunu homoseksuāļu armiju.
PILSOŅI PAR PIEDIENĪBU UN TIKUMĪBU "JĀ SESTAJAM"
Džonam Brigsam bija daudz sekotāju.
APTAUJĀS LIELĀKS ATBALSTS INICIATĪVAI PRET GEJIEM SKOLĀ
Aptaujas liecināja, ka viņš uzvarēs.
Tā kā sestais ierosinājums bija valsts mēroga iniciatīva,
Hārvijs pacentās nokļūt televīzijā, ko redz visā valstī, -
sabiedriskajā televīzijā.
Sallija Gerharta un Hārvijs
vadīja iniciatīvu Apturiet Brigsu.
Viņi kopā devās uz debatēm ar Brigsu televīzijā.
PROF. SALLIJA GERHARTA PRET 6. IER.
Gan Sallija, gan Hārvijs ikdienā ģērbās diezgan koši.
DEP. HĀRVIJS MILKS PRET 6. IER.
Hārvijs piezvanīja Sallijai un teica:
"Rīt mums ir lielās debates valsts TV pret Džonu Brigsu.
Mīļā, ko lai es velku?"
Sallija, protams: "Ak Dievs, ko mēs darīsim?"
A CLOSER LOOK BELVA DEIVISA - MODERATORE
Hārvijs teica: "Sallij, tu būs mamma un es būšu tētis.
Mēs parādīsim Amerikas ģimeniskās vērtības."
Viņi viens otru atbalstīja.
Ja jautājums nav par uzmākšanos bērniem,
tad kāpēc jūs izplatāt tekstus, kas saka tieši to?
Mēs nerunājam par homo... par uzmākšanos bērniem.
ŠTATA SEN. DŽONS BRIGSS PAR 6. IER.
Fakts ir tāds, ka 95 % cilvēku ir heteroseksuāli.
Mēs nevaram novērst uzmākšanos bērniem,
tāpēc samazināsim šo iespējamību, izņemot ārā homoseksuāļus
un paturot heteroseksuāļus.
Kāpēc jāizņem homoseksuāļi, ja ir vairāk nekā...
Pārsvarā tie ir
tieši heteroseksuālie vīrieši, kas uzmācas bērniem.
Tas ir mīts. Es neesmu redzējis tādus datus.
FIB, Nacionālā ģimenes attiecību padome...
DŽONS BRIGSS - REJS BEITMA
...Bērnu seksuālās vardarbības novēršanas centrs
un daudzi citi.
TIESĪBAS LESBIETĒM TAGAD!
Mēnesi pēc televīzijas debatēm sabiedrības viedoklis bija mainījies
un Brigsa iniciatīva tika uzveikta ar 58 % pret 42 %.
Mēs visi gājām uz "Nē sestajam" mītni,
un atmosfēra Mārketstrītā bija eiforiska.
Mēs to bijām paveikuši. Bijām uzvarējuši fanātismu.
Brigsam nē! Brigsam nē!
Es ticu...
ka vairāk nekā jebkad agrāk ap mums ir ļauni spēki...
varbūt pat maskējušies par kaut ko labu.
Tā spožā TV gaisma galu galā parāda, kas tu esi,
un tā notika ar Anitu Braiantu.
Kļuva skaidrs, ka šīs idejas pamatā ir naids
un ka cilvēki negrib aizvainot gejus, kā to darīja Anita Braianta.
Kad ir atklājies, ka esi melojis,
tu kļūsti par izsmieklu.
Paldies tev, vakara TV!
Anita Braianta, agrākā viduvējā aktrise un apelsīnu sulas reklamētāja,
vakar veica publisku dzimumaktu,
kas bija daļa no heteroseksualitātes veicināšanas kampaņas.
Viņa ar vīru uz divām minūtēm ieņēma misionāru pozu
un tad paziņoja, ka ir citroseksuāla.
Mēs nonācām tiktāl,
ka cilvēki negribēja, lai viņus uzskata par fanātiķiem.
To atbalstīja arvien mazāk.
Sarunu šovu vadītāji, kā Džonijs Kārsons, gribēja būt vēstures pareizajā pusē.
Vai pamanījāt šodienas avīzē?
THE TONIGHT SHOW AR DŽONIJU KĀRSONU - NBC (1978)
Ir veikta pusaudžu aptauja.
Viens no jautājumiem, kas jauniešiem tika uzdots:
"Kurš vīrietis un kura sieviete pasaulei ir nodarījuši lielāko ļaunumu?"
Varat iedomāties, ko viņi nosauca?
Ādolfu Hitleru un Anitu Braiantu.
Tālaika televīzijā
amerikāņu skatītāji varēja šo to pieņemt...
PATRIKS ĪANS POLKS AUTORS, NOAH'S ARC
...ja vien skaidri netika pateikts, ka tie ir homoseksuāļi.
Reizēm esmu iedomājies, ka varētu apprecēties un radīt bērnus.
ČĀRLZS NELSONS RAILIJS THE GHOST & MRS. MUIR - NBC (1969)
Man taču ir tik daudz brīnišķu īpašību,
ko vajadzētu nodot tālāk.
Šķietami homoseksuālie komiķi
nekad neatklājās un to nepateica.
Viņi tikai deva mājienu, un tas bija kopīgi glabāts noslēpums.
Viņi varēja atklāties, vienīgi runājot šifrēti.
ELANS SŪSS ROWAN & MARTIN'S LAUGH IN - NBC (1969)
Kā man patika tas krāns!
Man patīk visi krāni.
ČĀRLZS NELSONS RAILIJS
Netieši mājieni, divdomības.
Bija sajūta, ka viņi runā tieši ar gejiem.
RIČARDS DĪKONS AUGŠĀ
POLS LINDS
Bet heteroseksuāļiem tas aizgāja tā.
Mans tēvs domāja, ka geju vispār nav.
Viņa pasaulē geju nebija.
Es teicu: "Tēt, paskaties uz Polu Lindu!"
Seriālā Bewitched Pols Linds spēlēja tādu tēvoci, kāds ir visās ģimenēs.
Zvērinātu vecpuisi.
Uzķēries, tēvoci Artūr!
Ak, tās ģimenes apburtais...
zvērinātais vecpuisis.
Atvainojiet, ka nepieceļos, bet pēdas mani beidz nost.
Pols Linds bija tik negodbijīgs.
Viņš bija šī seriāla eksotiskais piesitiens.
TIMS GANNS TV RAIDĪJUMA VADĪTĀJS
Un beigās viņš piedalījās Hollywood Squares kā centrālais viesis.
Hollywood Squares viņam bija kā radīts.
Tam, kurš ir centrā, jāprot jokot,
lai viss virzās uz priekšu.
Polam lieliski padevās kodolīgi joki.
LABĀKIE BRĪŽI
Kad vīrietis no laivas iekrīt ūdenī, jāsauc:
"Cilvēks aiz borta!"
Kas jāsauc tad, ja pār bortu pārkrīt sieviete?
Pilnā gaitā uz priekšu!
Viņš bija tik bezkaunīgs un dzēlīgs!
Un viņš bija iemīļots.
Mana māte teica: "Viņš ir tik smieklīgs. Man patīk tas Pols Linds."
Viņš bija tik populārs, ka dabūja lomu komēdijseriālā,
kur viņš bija nomocīts, provinciāls tēvs
trakā ģimenē, ar ko viņam jātiek galā.
Marta, sekss nav domāts mājsaimniecēm.
Pēdējā laikā esmu to pamanījusi.
Viņš gribēja būt galvenajā lomā, bet Pols neko daudz vairāk nedarīja
kā bija savā paštēlā.
Kurš grib bērnus?
Komēdijseriāla galvenajam aktierim ir jābūt daudzveidīgākam.
Pirmajā nedēļā cilvēki skatījās kā traki,
bet tas ātri beidzās.
Tāpēc seriālu pārtrauca.
Man patīk Pols Linds, bet viņš nav galvenās lomas tēlotājs.
ILANA GLEIZERE - EBIJA DŽEIKOBSONE AUTORES, BROAD CITY
Viņš vienmēr bija otrajā plānā ar kādu īsu joku.
Pol, tev ir noslēpums, kā apgalvo psihologi.
Vai tu kā vidusmēra cilvēks to drīzāk pastāstītu vīrietim vai sievietei?
Ja pastāstītu vīrietim, viņš man iesistu. Jāpadomā.
Man viņš patika,
bet es nezinu, vai cilvēki smējās ar viņu vai par viņu,
un tas man nepatīk.
Tur bija tāds boksa maisa elements, jo viņš to pieņēma.
Atceros, man bija skumji, ka viņam jādzīvo tādā tēlā.
HOLANDA TEILORE AKTRISE, THE L WORD
Esmu aicinājis tevi jau iepriekš un zinu - esi aizņemts.
THE TONIGHT SHOW AR DŽONIJU KĀRSONU - NBC (1976)
Mēs aicinājām atkal: "Klau, Pol! Atnāc kādu vakaru uz šovu!"
Varu pateikt tikai to, ka esmu nāvīgi nobijies
par to, ka tā atklājos un esmu es pats.
Par visiem šiem cilvēkiem, par kuriem zinājām, ka viņi ir nepārprotami geji,
tas tomēr skaidri netika pateikts.
Jo mēs viņus nepieņēmām līdz galam.
Kā jūs izstrādājāt sev raksturīgās kustības?
Es pat nemēģināšu tās atdarināt. Jūsu manierīgumu.
Vai tas jums piemitis vienmēr? Vai tas ir dabisks vai...
Es... es...
Viņš tā arī neatklājās un nepateica, ka ir gejs.
Viņš bija iestrēdzis tajā karikatūrā, par kuru bija kļuvis,
un gribēja daudz ko vairāk, bet diez vai zināja, kā to panākt.
Tāpēc viņš jutās nožēlojami.
Pēc pirmās glāzes viņš bija pārmēru jautrs.
Pēc otrās viņš bija nacistu virspavēlnieks.
Tas ir, viņš visus ienīda.
Tas šovbiznesam ir raksturīgi, vai ne?
Īpaši televīzijai: tā nedrošība.
Nekad nevari būt pārliecināts, ka ir izdevies.
Tas nemiers nekad nelaiž vaļā,
un liekas, ka vajadzētu...
Varētu domāt, ka līdz ar panākumiem tas mazināsies,
bet tas kļūst vēl lielāks.
1979. gadā Pola Linda 13 gadus ilgā dalība Hollywood Squares beidzās
un viņa aktiera karjera panīka.
Kāds man piezvanīja.
Es mājās strādāju pie scenārija, un sāka zvanīt telefons.
Zvanīja viens pēc otra: "Esi dzirdējis par Polu?"
Komiķis Pols Linds vakar tika atrasts miris savās mājās.
Visticamāk viņam bijusi sirdslēkme. Viņš bija 55 gadus vecs.
Savā 30 gadus ilgajā karjerā Linds vispopulārākais kļuva...
Tas bija visās ziņās - tā es par to uzzināju.
Pols nomira 1982. gadā.
Ja viņš zinātu, ka 2018. gadā cilvēki par viņu vēl runās,
viņš nomirtu otrreiz.
Viņš nespētu tam noticēt,
jo domāja, ka ir tikai niecība.
Viņa ietekme ir redzama American Dad! Tas citplanētietis ir Pols Linds.
Es vairs to nespēju slēpt. Gribu to izkliegt visai pasaulei.
Mēs ar Klausu viens otru mīlam.
Ja viņš būtu dzīvs, tad teiktu:
"Man pienākas daļa no tā. Tas citplatnētietis esmu es!"
Es jūtu līdzi tādiem cilvēkiem kā Pols Linds,
kam bija jādzīvo visiem zināmā noslēpumā un jāslēpj sava patiesā būtība.
Esmu arī viņiem pateicīgs par to, ka viņi dzīvoja, cik skaļi vien varēja,
ņemot vērā tā laika ierobežojumus.
Ir svarīgi zināt, ka...
NATĀLIJA ROKHILA: ...puse no homoseksuāļiem ir sievietes.
Un ka sievietes...
Kad runā par homoseksuāļiem,
parasti ar to saprot vīriešus,
bet mēs arī te esam.
1973. gadā...
pa televizoru nebija redzama gandrīz neviena lesbiete.
Mēs esam neredzamas.
Acīmredzot mūs neviens neredz.
To mēs varējām izmantot savā labā.
Televīzijas kanāli aizmirsa to, ka lesbietes strādā viņu kabinetos.
Lesbietes ir filmēšanas grupā.
Lesbietes atbild uz telefona zvaniem,
un lesbietes kopē scenārijus.
Tās lesbietes, ko viņi neredzēja,
nokopēja šos scenārijus
un nodeva tos lesbiešu grupām, kuras tos izmantoja.
Tad nāca seriāla Police Woman epizode par lesbietēm,
kuras strādāja veco ļaužu pansionātā.
Tas taču ir atnācis, vai ne?
Mans konta izraksts.
Viņas nolaupīja šiem cilvēkiem visu naudu un viņus nogalināja.
Labi, beidzot lesbietes rāda pa televizoru.
Bet vai viņām jābūt slepkavām?
Vai jānogalina veci cilvēki?
Nu, ziniet!
Tas bija nepieņemami.
Lesbiešu feministiskās atbrīvošanās kustība sarīkoja protestu pret NBC.
Lesbiešu feministiskās atbrīvošanās kustība necietīs
nepatiesu mūsu dzīves atspoguļojumu.
Tas ir absurds un izsmiekls...
Kas notiek augšā?
Šīs aktīvistes iebruka NBC ēkā
un pieprasīja, lai vadītāji viņas uzklausa.
Viņas tur sēdēja visu nakti.
Beigās mēs tikāmies ar NBC prezidentu...
un vairākiem raidījumu veidotājiem.
Un tas bija ļoti vērtīgi.
Ļoti vērtīgi, jo mums bija iespēja
šos ļaudis izglītot.
Es tikko biju izlasījusi The New York Times rakstu
par kādu māti lesbieti Teksasā.
MĒRIJA DŽO RIŠERA
Es pieminēju šo stāstu, un raidījumu veidotāji teica:
"Mēs to papētīsim."
Aktīvistes pieminēja šo stāstu arī citās tikšanās reizēs ar televīzijas vadītājiem,
un 1978. gadā pirmizrādi piedzīvoja ABC filma A Question of Love.
A Question of Love bija stāsts par divām sievietēm,
kurām abām bija bērni no izjukušas laulības.
DŽEINA ALEKSANDERE AKTRISE, A QUESTION OF LOVE
Mana varone jau bija šķīrusies.
Džena Roulendsa spēlēja manu mīļāko, kura bija šķiršanās procesā.
Džeina Aleksandere un Džena Roulendsa
tēloja lesbietes, un tas bija vareni.
Tagad mēs skatāmies un sakām:
"Kāpēc viņi lesbiešu lomām nepaņēma lesbietes?"
Bet tolaik nebija daudz atklātu lesbiešu.
Tas, ka šīs heteroseksuālās aktrises to uzņēmās, lai pastāstītu mūsu stāstu,
no viņu puses bija liels un riskants solis.
ABC paziņoja, ka drīkstam saskarties tikai trīs reizes.
Un nekādu skūpstu.
Mēs domājām: "Kāds pieskāriens būtu vislabākais?"
- Tev palīdzēt? - Jā.
Džena teica: "Es sukāšu tev matus tā,
kā tie nekad vēl nav sukāti."
Tolaik man bija gari, brūni mati.
Un viņa tos sukāja un sukāja.
Ļoti jutekliski.
LESBIETE CĪNĀS, LAI ATGŪTU DĒLU; MEKLĒ NAUDU APELĀCIJAI
Sievietei, ko Džena tēloja, bija jācīnās par aizbildniecību.
Dženas Roulendsas varones bijušais vīrs pieprasa aizbildniecību,
jo apgalvo, ka viņa nespēj būt māte
savu attiecību dēļ.
Vai uzskatāt, ka apstākļi ir būtiski izmainījušies
un ietekmē Billiju Getneru tā,
ka viņa labākajās interesēs būtu
par aizbildni iecelt Maiklu Getneru?
Zvērināto balsojums: jā. Desmit pret diviem.
Viņai liedz aizbildniecību.
ZVĒRINĀTIE NEĻAUJ HOMOSEKSUĀLISTEI PATURĒT BĒRNU
Tikai tāpēc, ka viņai ir lesbiskas attiecības.
MĒRIJU DŽO RIŠERU MIERINA PĒC SPRIEDUMA
Lai gan beigas bija bēdīgas...
pa televizoru to redzēja miljoniem cilvēku.
Skatītāji sajuta, ka šī sieviete tiešām ir aizspriedumu upuris.
Pirms 40 gadiem, kad uzņēmām šo filmu,
homoseksuāļiem bija smagi jācīnās, lai pierādītu...
MĀTE ZAUDĒ AIZBILDNIECĪBAS CĪŅĀ, JO IR LESBIETE
...ka viņi būs gādīgi un atbildīgi vecāki.
Un tas turpinās līdz šai dienai.
A QUESTION OF LOVE: PATIESS STĀSTS
Šis stāsts cilvēciskoja šīs lesbietes:
"Klau, tie taču ir īsti cilvēki."
Tas, ka viņas bērnam bija jāpamet šīs mīlošās mājas,
skatītājus uzrunāja.
NBC pārraidīja A Question of Love 1978. gada 26. novembrī,
ļaujot lesbietes ieraudzīt labāk nekā jebkad.
Nākamajā rītā skatītāji visā valstī
ieslēdza televizoru, lai redzētu jaunākās ziņas no Sanfrancisko.
Pilsētas ielās šodien jūtams citāds noskaņojums.
1978. GADA 27. NOVEMBRIS
Iedzīvotāji cenšas saprast
un samierināties
ar šokējošajiem un traģiskajiem vakardienas notikumiem.
Bija pirmdienas rīts,
un mēs padzirdējām, ka pilsētas domē bijusi apšaude.
IERAKSTS: KRON-TV SANFRANCISKO
Piezvanīju uz Sanfrancisko slimnīcu...
DŽENĪNA JOMENSA ŽURNĀLISTE
...jo tur bija māsiņa, kam biju izdarījusi pakalpojumu.
Es prasīju: "Ko esi dzirdējusi?"
Un viņa teica: "Domāju...
viņi ir miruši,
citādi tagad jau būtu šeit."
Mēs par to ziņojām.
Mans TV kanāls bija pirmais,
kas ziņoja, ka pilsētas domē ir nogalināti cilvēki,
bet mēs nezinājām, kuri ir nošauti.
Tad iznāca Daiena Fainstaina un paziņoja...
Kā domes deputātu prezidentei man ir pienākums sniegt šo paziņojumu.
DAIENA FAINSTAINA MĒRA VIETAS IZPILDĪTĀJA
Mērs Moskoni un deputāts Hārvijs Milks...
ir nošauti.
- O! - Ak kungs!
Pagaidiet!
Ļaujiet runāt!
- Klusu! - Klusu!
Aizdomāts tiek turēts deputāts Dens Vaits.
Izplatījās ziņas, ka pilsētas domē ir notikušas slepkavības.
Un mēs sapratām,
ka visvairāk gribam būt visi kopā.
Visā pilsētā izplatījās ziņas, ka mēs tiksimies Kastro ielā.
Mēs gribējām iet gājienā ar aizdegtām svecēm.
IN MEMORIAM DŽORDŽS MOSKONI - HĀRVIJS MILKS
Es biju gājiena sākumā,
un vienīgā skaņa apkārt bija cilvēku šņuksti.
Tas bija liels, cilvēcīgs, spēcīgs... brīdis.
Mēs visi sērojām - ne tikai par Hārviju, bet arī par to savā dzīvē -
un tas bija ļoti skumji - ka līdz tam esam nonākuši.
Kad bijām netālu no pilsētas domes, es atskatījos,
un tur bija viena gaismas jūra.
Visā ceļa garumā līdz Kastro ielai.
Mātes un tēvi, un cilvēki ar mazuļiem.
Sanfrancisko iedzīvotāji gāja Hārvija un Džordža dēļ.
Un šīs notikušās netaisnības dēļ.
Ikkatrs valsts iedzīvotājs, kam vien bija televizors,
redzēja šīs sirdssāpes Kastro ielā.
VAI PRIECĀJIES, ANITA?
Domāju, ja to redz pa televizoru, tas cilvēkus spēcīgi ietekmē
un pārveido.
Mēs redzējām, kā viņš strādā un cīnās šīs kopienas labā.
Mēs bijām tik apmierināti un domājām: "Viņa darbs atmaksāsies,
un viņš varēs to turpināt un saņemt pelnīto atzinību."
Un nu tas ir beidzies.
Visi ziņoja par šo slepkavību.
NEWSCENTER 4 EKSKLUZĪVI
Tas bija svarīgs notikums.
Dens Vaits padevās un apstiprināja, ka ir nogalinājis.
Katram vīrietim viņš iešāva piecas reizes.
Viņš noliedza vainu pirmās pakāpes slepkavībā.
Es biju droša, ka Dens Vaits dabūs elektrisko krēslu.
Un tad man tiešraidē bija jāpaziņo spriedums.
Es biju pilnīgā šokā.
Zvērinātie ir atzinuši Vaitu par vainīgu slepkavībā ar iepriekšēju nodomu,
nogalinot Džordžu Moskoni un Hārviju Milku.
VAITS
Apsūdzības puse prasīja atzīt Vaitu par vainīgu pirmās pakāpes slepkavībā.
Šāds spriedums viņu būtu nosūtījis uz gāzes kameru.
Bet pieņemtais spriedums nozīmē...
Beigās Dens Vaits tika ārā pēc pieciem gadiem.
Es joprojām to nespēju aptvert.
Saistībā ar televīzijas lomu būtiski ir tas,
ka mēs ieskatījāmies acīs.
Pasaule, pilsēta, štats, valsts
ieskatījās acīs lietā iesaistītajiem cilvēkiem,
un mēs zinājām: zvērinātie kļūdās.
Mēs visi aizgājām uz Kastro ielu.
BEIDZIET UZBRUKT LESBIETĒM UN GEJIEM
Es tam garīgi nebiju gatava.
Mēs visi bijām nikni.
Gribam taisnību! Gribam taisnību!
Viņš tika sveikā cauri! Viņš tika sveikā cauri!
Daudzi saprot, kāpēc cilvēki ir dusmīgi.
HENKS VILSONS AKTĪVISTS
Domāju, Hārvija nāve nav nekas jauns.
Vardarbība pret mums ir vērsta jau agrāk.
Stounvolu pa televizoru nerādīja,
tāpēc pirmā reize, kad Amerika redzēja šo kopienu
dusmās saceļamies, bija Baltās nakts nemieri.
To izraisīja šausmīgā netaisnība.
ATRIEBIET HĀRVIJU MILKU!
Ja Dens Vaits nebūtu nogalinājis geju, viņu aizsūtītu uz gāzes kameru.
Bet, tā kā viņš nogalināja geju...
RENDIJS ŠILTS ŽURNĀLISTS
...zvērinātie viņu neatzina par vainīgu.
Būtībā viņi pateica: geju drīkst nogalināt.
Tādēļ notiek šie nemieri.
- Ei, lieciet viņus mierā! - Atpakaļ, atpakaļ!
Es neattaisnoju vakar notikušo, bet manī cīnījās divi cilvēki.
Viens teica: "Protestēsim mierīgi! Beigsim šo vardarbību!
Beigsim dauzīt logus!"
Bet tad es pagriezos un ieraudzīju policijas brutalitāti.
Redzēju, kā trīs četri policisti
brutāli sit nevainīgus cilvēkus, kas gribēja šo vardarbību apturēt.
Un otra mana puse teica: "Ir jāceļas un jācīnās."
Es to atceros ļoti skaidri,
jo to atbalsoja televizori
katrā vecāku dzīvokļa istabā.
Tas visus satrieca,
tomēr arī lika saprast, ka tā tas nevar beigties.
Milks kaut ko aizsāka, un tas turpināsies,
vai nu viņš te ir, vai nav.
Tulkojusi Inguna Puķīte